पटाखे के चिंगारी से सहरसा में लकड़ी गोदाम में भीषण आग लगी. मौके पर दमकल की तीन गाड़ियां पहुंची. वहीं, पाकुड़ में एक ट्रक में आग लग गई और धू-धू कर जल गया. घटना नगर थाना के कब्रिस्तान के निकट घटी. ट्रक दिल्ली से जूता-चप्पल, ऊनी कपड़े सहित अन्य सामान लेकर आया था. सुबह ट्रक से माल अनलोड किया जाता. दीपावली में लगातार पटाखे फूट रहे थे. पटाखे की चिंगारी से ट्रक में आग लग गई. सूचना मिलते ही दमकल की गाड़ी घटनास्थल पर पहुंची और आग पर काबू पाया. लेकिन तबतक पूरा ट्रक जल गया.